फ्रांस ने बिना बांह के या विकृत बांह वाले बच्चों के जन्म को लेकर देशव्यापी जांच शुरू की है। पब्लिक हेल्थ फ्रांस के प्रमुख फ्रांस्वा बॉर्दीलोन ने बुधवार को कहा कि अलग-अलग कई क्षेत्रों से इस तरह के मामले सामने आने के बाद जांच का फैसला किया गया है।बॉर्दीलोन ने बताया कि जांच चल रही है और तीन महीने में नतीजा सामने आने की उम्मीद है। पिछले 15 साल में ब्रिटनी, लॉइर-एटलांटिक और एन में 25 से ज्यादा ऐसे मामले सामने आए हैं। फ्रांसीसी मीडिया में इससे जुड़ी खबरों को बहुत प्राथमिकता मिली है और लोगों के बीच भी ऐसे मामले चिंता का विषय बन गए हैं। सोमवार की शाम स्वास्थ्य अधिकारियों ने 2000 से 2014 के बीच स्विट्जरलैंड सीमा के निकट एन में 11 और ऐसे मामलों की जानकारी दी थी।